สวัสดีค่ะ หนูอายุ18ค่ะ ประจำเดือนหนูไม่มาได้เดือนนึงแล้วแต่ช่วงวีคกว่าๆที่ผ่านมานี้หนูมีอาการตกขาวปนเลือดและลิ่มเลือดเป็นจำนวนมากค่ะ ตอนแรกคิดว่าเลือดประจำเดือนแต่พอใส่ผ้าอนามัยก็ไม่มีเลือดไหลออกมาค่ะ อาการนี้เป็นเกือบทุกวันบางวันนิดเดียวบางวันก็เยอะมากจนตกใจ นอกจากนั้นยังมีกลิ่นเหม็นมากด้วยค่ะ ลองเช็คอาการแล้วกลัวจะเป็นมะเร็งมดลูกเลยอยากสอบถามคุณว่าอาการแบบนี้มีโอกาสเป็นโรคอะไรได้บ้าง แล้วจะมีโอกาสที่ไม่ใช่มะเร็งมากน้อยแค่ไหนคะ
สวัสดีค่ะ การมีเลือดออกผิดปกติทางช่องคลอดที่ไม่ใช่ประจำเดือนอาจมีสาเหตุได้จาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนยังมีความเป็นไปได้หลายอย่าง ไม่ได้หมายถึงการเป็นมะเร็งเสมอไป แต่ก็อาจเกิดจากมะเร็งได้ค่ะแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์